150. ΑΠΟΦΑΣΗ ΥΠΟΥΡΓΩΝ ΕΘΝΙΚΗΣ ΟΙΚΟΝΟΜΙΑΣ – ΑΝΑΠΤΥΞΗΣ Αριθ.: Ζ1-288 της 6/20 Απρ. 2001 (ΦΕΚ Β΄456) Εφαρμογή του άρθρου 2 του Ν. 2842/2000 «Λήψη συμπληρωματικών μέτρων για την εφαρμογή των Κανονισμών (ΕΚ) 1103/97, 974/98 και 2866/98 του Συμβουλίου, όπως ισχύουν σχετικά με την εισαγωγή του ευρώ». Έχοντας υπόψη: 1.Το Ν. 1558/1985 (ΦΕΚ 137/Α΄/85) «Κυβέρνηση και Κυβερνητικά όργανα» όπως τροποποιήθηκε και ισχύει. 2.Το Π.Δ. 178/2000 (ΦΕΚ 165/Α΄/2000) «Οργανισμός του Υπουργείου Εθνικής Οικονομίας». 3.Τη με αρ. πρωτ. 303/5.5.2000 (ΦΕΚ Β΄ 594) κοινή απόφαση του Πρωθυπουργού και Υπουργού Ανάπτυξης «Περί ανάθεσης αρμοδιοτήτων στους Υφυπουργούς Ανάπτυξης». 4.Το άρθρο 2 του Ν. 2842/2000 (ΦΕΚ/207/Α΄ /2000) «Λήψη συμπληρωματικών μέτρων για την  Σελ. 136,478 Τεύχος 1438 Σελ. 40 εφαρμογή των Κανονισμών (ΕΚ) 1103/97, 974/98 και 2866/98 του Συμβουλίου, όπως ισχύουν σχετικά με την εισαγωγή του ευρώ» και τις διατάξεις της ΚΥΑ Ζ1-412/26.10.2000 «Ρύθμιση θεμάτων σχετικά με τη διπλή αναγραφή των τιμών και άλλων χρηματικών ποσών και την εμφάνιση των συναλλαγών ή άλλων πράξεων σε ευρώ στα φορολογικά βιβλία και στοιχεία» (ΦΕΚ 1392/14.11.2000/Β΄). 5.Την ανάγκη για μεγαλύτερο βαθμό ακρίβειας στις στρογγυλοποιήσεις με σκοπό την ελαχιστοποίηση των αποκλίσεων των τιμών κατά τη μετατροπή ποσών από δραχμές σε ευρώ. 6.Ότι με την απόφαση αυτή δεν προκαλείται δαπάνη σε βάρος του Κρατικού Προϋπολογισμού, αποφασίζουμε: Αριθμός δεκαδικών ψηφίων Άρθρ.1.-1)Επιτρέπεται η αναγραφή της ανά μονάδα τιμής σε ευρώ με περισσότερα των δύο δεκαδικών ψηφίων, εφόσον χρησιμοποιείται σε ενδιάμεσους υπολογισμούς σύμφωνα με το άρθρο 2 του Ν. 2842/2000, σε όλα τα φορολογικά στοιχεία (τιμολόγια, αποδείξεις, κλπ), τα μερίδια αμοιβαίων κεφαλαίων και σε άλλες συναφείς περιπτώσεις. Η ανά μονάδα τιμή καθώς και το γενικό σύνολο σε ευρώ, όταν είναι καταβλητέα και καταλογιστέα, στρογγυλοποιούνται σε δύο δεκαδικά ψηφία. 27.Β.δ.150 Βιβλία και Φορολογικά Στοιχεία 2)Οι επιχειρήσεις λιανικής πώλησης υγρών καυσίμων (πρατήρια) μπορούν να αναγράφουν τις σε ευρώ τιμές πώλησης του κάθε είδους καυσίμου που πωλούν κατά λίτρο, τόσο στην αντλία όσο και στην πινακίδα του Άρθρου 83Α της Α.Δ. 14/89, υπό τη μορφή δεκαδικού αριθμού με ακέραιο μέρος και 3 δεκαδικά ψηφία μετά την υποδιαστολή, π.χ. 0,795 ευρώ, αποκλειόμενης της αναγραφής μόνο σε λεπτά, πχ 79,5 λεπτά ή 79 ½ λεπτά. Έναρξη ισχύος Άρθρ.2.-Η ισχύς της απόφασης αυτής αρχίζει από τη δημοσίευσή της στην Εφημερίδα της Κυβερνήσεως. 